
ДО 
ПРЕДСЕДАТЕЛЯ НА
ОБЩИНСКИ СЪВЕТ

БУРГАС

ДОКЛАДНА ЗАПИСКА

                                                                           от

 РУСКА БОЯДЖИЕВА
Заместник-кмет „Европейски политики, Околна среда”
Относно: Приемане на Проект на Наредба за изменение на Наредбата за определянето и администрирането на местните такси и цени на услуги на територията на Община Бургас, Приложение 9 - Тарифа на местните такси за водовземане, ползване на воден обект и цена на услуга по водоподаване на минерална вода, предоставяни от Община Бургас 
УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,


Община Бургас провежда политика за насърчаване на опазването и по-доброто усвояване на природните ресурси, включително и на водите.       


Използването на водите и водните обекти включва водовземане и ползване на воден обект, за което съгласно чл.50 от Закона за водите се издава разрешително.

            С чл.52, ал.1, т.3 от Закона за водите е вменено задължение на кмета на общината след решение на общинския съвет да издава разрешителни за:

- водовземане от води, включително от язовири и минерални води - публична общинска собственост, както и от находища на минерални води - изключителна държавна собственост, които са предоставени безвъзмездно за управление и ползване от общините;
- ползване на водни обекти - публична общинска собственост, с изключение на разрешителните по чл. 46, ал. 1, т. 3.
            Разпоредбата на чл.194, ал.1, т.1 и 2 и ал.6 от същия закон (ЗВ), регламентира заплащането на такси за правото на използване на водите, а именно такса за водовземане и такса за ползване на воден обект. Размерът, начинът и редът за изчисляването и заплащането на тези такси се определя с Тарифа за таксите за водовземане, за ползване на воден обект и за замърсяване, приета от Министерски съвет.
            Съгласно чл.195а, ал.2 от Закона за водите, таксите по чл.194, ал.1, т.1 и 2 за води и водни обекти публична общинска собственост се заплащат по бюджетната сметка на общината, посочена в разрешителното, с което е предоставено правото за използване на водите.

            В Наредбата за определянето и администрирането на местните такси и цени на услуги на територията на Община Бургас - Приложение № 9 Тарифа на местните такси за водовземане, ползване на воден обект и цена на услуга по водоподаване на минерална вода, предоставяни от Община Бургас, са включени такси за правото на използване на водите, като съответно за ползването на минерални води, изключителна държавна собственост, предоставени на Община Бургас за стопанисване, ползване и управление, на основание §133, ал. 9, т. 1 и ал. 10 от ПЗР към ЗИД на Закона за водите, Общински съвет Бургас определя размера на таксата за водовземане от минерална вода. Размерът на останалите такси - за водовземане от повърхностни води и ползване на воден обект, включени в Приложение № 9 от Наредбата, се определя съгласно чл.194, ал.6 от Закона за водите, с тарифа на Министерски съвет.

            С Постановление на Министерски съвет № 383/29.12.2016 г., Обн. ДВ. Бр.2 от 6 януари 2017 г. е приета нова Тарифа на таксите за водовземане, за ползване на воден обект и за замърсяване.
            С оглед на гореизложеното е необходимо да се измени Наредбата за определяне и администриране на местните такси и цени на услуги на територията на Община Бургас.
            Проектът за изменение на Наредбата за определянето и администрирането на местните такси и цени на услуги на територията на Община Бургас по Приложение 9 - цели привеждането й в съответствие с действащите нормативни актове от по-висока степен.
            С приемането на настоящия проект за изменение на Наредбата за определянето и администрирането на местните такси и цени на услуги на територията на Община Бургас се очаква събиране и заплащане годишна такса за водовземане от води, вкл. язовири и ползване на водни обекти, публична общинска собственост.

В изпълнение изискванията на чл.26, ал.4 от Закона за нормативните актове проектът за изменение на Наредбата за определянето и администрирането на местни такси и цени на услуги на територията на Община Бургас, ведно с мотивите са оповестени на интернет страницата на Община Бургас и портала за обществени консултации на 19.04.2018 г. В предоставения 30-дневен срок няма постъпили предложения и възражения.
Предвид гореизложеното, на основание чл.21, ал.2 от Закона за местно самоуправление и местна администрация и чл.6, ал.1 буква „к“ на Закона за местните данъци и такси във връзка с чл.194, ал.1, т.1 и 2, ал.6 и чл.195а, ал.2 и ал.4, т.4 от Закона за водите, предлагам Общински съвет Бургас да приеме следното
                                                                   РЕШЕНИЕ:

Приема изменение на Наредбата за определянето и администрирането на местните такси и цени на услуги на територията на Община Бургас, Приложение 9 „Тарифа на местните такси за водовземане, ползване на воден обект и цена на услуга по водоподаване на минерална вода, предоставяни от Община Бургас“, както следва:
 

            §1. В Раздел IV „Такси за водовземане от повърхностни води“ на Приложение 9 се изменя, като текстовете „Цел на ползване на водата“ и „Размерът на таксата – Е (лв./куб.м)“, както и съдържанието под тях се заличава, и се записва: „Размерът на таксите, начинът и редът за тяхното изчисляване и заплащане се определя, съгласно чл.194, ал.6 от Закона за водите“. Раздел IV „Такси за водовземане от повърхностни води“ придобива вида:
	IV.
	Такси за водовземане от повърхностни води: 

	Размерът на таксите, начинът и редът за тяхното изчисляване и заплащане се определя, съгласно чл.194, ал.6 от Закона за водите.


§2. Раздел V „Такса за ползване на воден обект“ се изменя, както следва: текстовете „Цел на ползване на воден обект“ и „Размерът на таксата – Е (лв./куб.м)“, както и съдържанието под тях се заличава, добавя се „Размерът на таксата, начинът и редът за нейното изчисляване и заплащане се определя, съгласно чл.194, ал.6 от Закона за водите“. Раздел V „Такса за ползване на воден обект“ придобива вида:

	V.
	Такса за ползване на воден обект: 

	Размерът на таксата, начинът и редът за нейното изчисляване и заплащане се определя,  съгласно чл.194, ал.6 от Закона за водите.

